CELEX: 32016D0706(01)
Language: el
Date: 2016-07-05 00:00:00
Title: Απόφαση της Επιτροπής, της 5ης Ιουλίου 2016, που τροποποιεί την απόφαση 2012/C-188/02 για τη συγκρότηση ομάδας εμπειρογνωμόνων για τον φόρο προστιθεμένης αξίας όσον αφορά τη διάρκεια της θητείας των μελών της ομάδας

6.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/6
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 5ης Ιουλίου 2016
   που τροποποιεί την απόφαση 2012/C-188/02 για τη συγκρότηση ομάδας εμπειρογνωμόνων για τον φόρο προστιθεμένης αξίας όσον αφορά τη διάρκεια της θητείας των μελών της ομάδας
   (2016/C 245/04)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:
   
               (1)
            
            
               Με την απόφαση 2012/C-188/02 της Επιτροπής (1) συγκροτήθηκε ομάδα εμπειρογνωμόνων σε θέματα φόρου προστιθεμένης αξίας (ΦΠΑ) για να συμβουλεύει την Επιτροπή σχετικά με την εκπόνηση νομοθετικών πράξεων και άλλων πολιτικών πρωτοβουλιών σε θέματα ΦΠΑ και να προωθεί την κατανόηση σχετικά με την πρακτική εφαρμογή των νομοθετικών πράξεων και άλλων πολιτικών πρωτοβουλιών της ΕΕ στον εν λόγω τομέα.
            
         
               (2)
            
            
               Στο άρθρο 4 παράγραφος 6 της απόφασης 2012/C-188/02 προβλέπεται ότι τα μέλη διορίζονται για μία διετία. Η θητεία τους μπορεί να ανανεωθεί εφόσον ανταποκριθούν σε νέα πρόσκληση υποβολής υποψηφιοτήτων. Η τρέχουσα θητεία των μελών της ομάδας, τα οποία διορίστηκαν από τον Γενικό Διευθυντή Φορολογίας και Τελωνειακής Ένωσης με την απόφαση της 25ης Σεπτεμβρίου 2014, λήγει στις 30 Σεπτεμβρίου 2016.
            
         
               (3)
            
            
               Η ομάδα έχει αποδειχτεί ιδιαίτερα χρήσιμη για τη συλλογή των απόψεων και των ειδικών γνώσεων των μελών της κατά τη χάραξη της νέας πολιτικής για τον ΦΠΑ και την εφαρμογή της ενωσιακής νομοθεσίας για τον ΦΠΑ.
            
         
               (4)
            
            
               Λαμβανομένης υπόψη της πείρας που αποκτήθηκε από το 2012 όσον αφορά τη λειτουργία της ομάδας και για να δοθεί περαιτέρω συνέχεια εν προκειμένω, κρίνεται σκόπιμο να παραταθεί η διάρκεια της θητείας των μελλοντικών μελών της ομάδας από δύο σε τρία έτη.
            
         
               (5)
            
            
               Συνεπώς, η απόφαση 2012/C-188/02 θα πρέπει να τροποποιηθεί ανάλογα,
            
         ΑΠΟΦΑΣΙΖΕΙ:
   Άρθρο μόνο
   Η παράγραφος 6 του άρθρο 4 της απόφασης της Επιτροπής 2012/C-188/02 αντικαθίσταται από το ακόλουθο κείμενο:
   
      «6.   Τα μέλη διορίζονται για μία τριετία. Ασκούν τα καθήκοντά τους έως τη λήξη της θητείας τους. Η θητεία τους μπορεί να ανανεωθεί εφόσον ανταποκριθούν σε νέα πρόσκληση υποβολής υποψηφιοτήτων.»
   
   
      Βρυξέλλες, 5 Ιουλίου 2016.
      
         
            Για την Επιτροπή
         
         Pierre MOSCOVICI
         
            Μέλος της Επιτροπής
         
      
   
   
      (1)  Απόφαση 2012/C-188/02 της Επιτροπής, της 26ης Ιουνίου 2012, για τη συγκρότηση ομάδας εμπειρογνωμόνων για τον φόρο προστιθεμένης αξίας (ΕΕ C 188 της 28.6.2012, σ. 2).